Kirken ble innviet i 1891. Den er tegnet av arkitekt Christian Fürst i nygotikk, med rød fuget tegl, spir og tak tekket med skifer, og 600 sitteplasser. Altertavlen er en kopi av altertavlen i katedralen i Antwerpen, av Rubens. Et tydelig arkitektonisk forbilde for kirken er i Kreuzberg i Berlin, ferdig i 1885 og tegnet av professor Johannes Otzen. Fürst var både elev av og assistent for Otzen. Kirken har en rekke glassmalerier og ved kortrappen en dåpsfreske laget av Carsten Lien i 1919. Kirkeorgelet har 35 stemmer. Sagene kirke ble pusset opp innvendig i 1956.